**MÜÜGILEPING nr**

(hiliseima digitaalallkirja kuupäev)

, edaspidi **müüja,** keda esindab [Vali sobiv] alusel , ühelt poolt,

ja Riigimetsa Majandamise Keskus, edaspidi **ostja,** keda esindab RMK juhatuse 26.03.2019. a otsusega nr 1-32/40 kinnitatud RMK külastuskorralduse osakonna põhimääruse alusel osakonna juhataja Marge Rammo, teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, avatud hankemenetlusega hanke DHS 1-47/2739, „RMK külastusalade väikevormid“ (viitenumber 2260181) hankeosas \_\_\_\_tulemusena alljärgnevas:

1. **Lepingu objekt**

Lepingu objektiks on RMK külastusalade väikevormide soetamine koos paigaldusega hankeosas \_\_\_\_\_\_\_\_\_, edaspidi **kaup**, vastavalt müüja [Vali kuupäev] pakkumisele ja riigihanke dokumentidele.

1. **Poolte kohustused**
   1. Müüja on kohustatud:
      1. tarnima lepingu esemeks oleva kauba vastavalt lepingus sätestatud nõuetele ning tähtaegadele.
      2. vajaduse korral ostjale üle andma kauba valdamiseks, kasutamiseks ning käsutamiseks vajalikud dokumendid.
   2. Müüja kinnitab, et käesoleva lepingu järgi tarnitavale kaubale ei ole kolmandatel isikutel mingeid õigusi.
   3. Ostja on kohustatud:
      1. täitma kõiki lepingust tulenevaid kohustusi;
      2. maksma tasu lepingus ettenähtud tähtaegadel ja korras.
   4. Pooled kohustuvad hüvitama teisele poolele lepingu mittekohase täitmisega tekitatud kahju.
   5. Lepingu pooled peavad teineteisele teatama kohustuse täitmist takistavast asjaolust ja selle mõjust kohustuse täitmisele viivitamata pärast seda, kui ta sai takistavast asjaolust teada.
2. **Poolte esindajad**
   1. Ostja igakordseks esindajaks lepingu täitmisel on tellimuses nimetatud konkreetse väikevormiga seotud kontaktisik.
   2. Müüja esindaja on , telefon , e-post .
3. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Kauba tarnimine ja üleandmine-vastuvõtmine**
   1. Ostja esitab pärast käesoleva lepingu sõlmimist tellimusi, milles määratakse kauba kogus, tarneaeg ja tarneaadress. Üldjuhul on tarnetähtaeg 3 kuud tellimuse esitamisest.
   2. Kauba ja teostatavate paigaldustööde üleandmisel koostatakse üleandmise-vastuvõtmise akt, kus fikseeritakse kauba ja teostatud tööde vastavus lepingus sätestatud tingimustele. Aktile kirjutab ostja poolt alla tehnilises kirjelduses nimetatud kontaktisik. Poolte kokkuleppel võidakse kaupa üle anda ja vastu võtta ka ositi.
   3. Kauba juhusliku hävimise riisiko läheb müüjalt ostjale kauba ja teostatud tööde üleandmisel ja sellekohase kahepoolse üleandmise-vastuvõtmise akti allkirjastamisel.
   4. Kaup peab vastama nii hankedokumentides sätestatud tingimustele ja kvaliteedinõuetele kui ka valmistaja poolt kinnitatud tingimustele, standarditele ja kvaliteedinõuetele ning olema varustatud kõigi vajalike dokumentide, sertifikaatide ja juhenditega.
   5. Kui kaup või teostatavad paigaldustööd ei vasta lepingu punktides 1 ja 5.4 toodud kirjeldusele ja tingimustele või tööd ei ole teostatud nõuetekohaselt, on ostjal õigus keelduda nende vastuvõtmisest ja nõuda kauba parandamist või asendamist. Müüja peab sel juhul tegema hiljemalt 5 tööpäeva jooksul omal kulul kõik vajalikud toimingud, et kaup ja teostatavad tööd vastaksid lepingus sätestatud tingimustele. Kui müüja nimetatud aja jooksul ei paranda või asenda kaupa ega tee muid toiminguid, mistõttu kaup ei vasta lepingu tingimustele, on ostjal õigus lepingust kas osaliselt või täielikult taganeda.
5. **Tasu**
   1. Lepingu maksumus on lepingu kehtivusaja jooksul selle alusel esitatud tellimuste kogumaksumus. Raamlepingu maksimaalne võimalik kogumaksumus on kuni \_\_\_\_\_\_\_\_\_\_ (\_\_\_\_\_\_\_\_\_\_) eurot, millele lisandub käibemaks. Ostja ei ole kohustatud tellima kaupa kogu nimetatud summa ulatuses. Lepingu lõplik hind kujuneb lepingu kehtivuse ajal vastavalt esitatud tellimustele.
   2. Müüja müüb ja ostja ostab kaupa vastavalt pakutud hindadele, mis peavad kehtima kogu lepinguperioodi jooksul.
   3. Lepingu hind sisaldab kõiki müüja kulusid kauba ostjale üleandmise ja paigaldustööde teostamiseni.
   4. Ostja kohustub tasuma kauba eest kahekümne ühe (21) päeva jooksul pärast kauba kättesaamist, katsetusi ja vastava üleandmis–vastuvõtuakti allakirjutamist ja müüja poolt esitatud arve kättesaamist. Müüjal tekib õigus esitada arve pärast kauba üleandmist ning sellekohase kahepoolse üleandmise-vastuvõtmise akti allkirjastamist.
   5. Juhul, kui poolte kokkuleppel antakse kaup üle ositi, võivad pooled kohaldada ka osade kaupa tasumist.
   6. Müüja esitab arve vaid elektrooniliselt, arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
6. **Garantii**
   1. Müüja annab garantii tarnitud kaubale kuud ja teostatud paigaldustöödele kuud. Garantii tähtaeg hakkab lugema kauba ostja poolt vastuvõtmise päevast.
   2. Garantii kehtivuse ajal kohustub müüja neljateistkümne (14) päeva jooksul vastavasisulise teate esitamisest arvates kõrvaldama omal kulul kõik kaubas ja teostatud töödes ilmnenud vead ja puudused, v.a vead ja puudused, mis on tingitud ostja poolt kauba ebaõigest kasutamisest, või kauba asendama.
   3. Garantii kehtib tingimusel, et kaupa on kasutatud selleks ettenähtud otstarbel. Garantii ei laiene kauba loomulikule kulumisele.
   4. Asendatud või garantii ajal parandatud kaubale kehtib punktis 8.1 sätestatud garantii tähtaeg.
   5. Kauba parandamise või asendamisega seotud kulud, sealhulgas transpordi-, posti-, töö- ja materjalikulu kannab müüja. Ostjal on õigus nõuda, et garantiitööd viiakse läbi kauba asukohas, kui kauba olemusest ei tulene teisiti.
7. **Leppetrahv ja viivis**
   1. Kauba üleandmise tähtaja ületamisel (sh ajagraafikus ettenähtud vahetähtaegade ületamisel) võib ostja nõuda müüjalt leppetrahvi, mille suurus on 0,15% lepingu eseme maksumusest (p 7.1) iga hilinenud päeva eest.
   2. Maksetähtaja ületamisel on müüjal õigus nõuda ostjalt viivist 0,15% päevas õigeaegselt tasumata summast.
   3. Viivised ja leppetrahvid tasutakse neljateistkümne (14) päeva jooksul arvates vastava kirjaliku nõude kättesaamisest.
8. **Vastutus**
   1. Lepingu rikkumise eest vastutavad pooled vastavalt lepingule ja kehtivale õigusele.
   2. Kohustuse rikkumine on vabandatav, kui pool rikkus kohustust vääramatu jõu tõttu.
   3. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
   4. Kui pooled tekitavad lepingu rikkumisega või mittekohase täitmisega teisele poolele kahju, on pool kohustatud selle hüvitama, kuid mitte suuremas osas kui käesoleva lepingu hind.
   5. Pool võib lepingut rikkunud poolelt nõuda lisaks tekitatud kahju hüvitamisele ka leppetrahvi.
   6. Aja suhtes, mil müüja teeb parendusi kaubas või teostatavas töös lepingu punkti 8.5. mõistes, millega kaasneb tähtaja ületamine, võidakse rakendada lepingu punktis 9.1 sätestatud leppetrahvi.
9. **Konfidentsiaalsus**
   1. Käesoleva lepingu sisu ei ole konfidentsiaalne, välja arvatud selle informatsiooni ulatuses, mille saladuses hoidmiseks on pool avaldanud õigustatud huvi.
   2. Käesoleva lepinguga seonduva konfidentsiaalse informatsiooni avaldamine kolmandatele isikutele on lubatud vaid teise poole eelneval kirjalikul nõusolekul.
   3. Ilma ostja eelneva kirjaliku nõusolekuta ei anna müüja ei reklaami ega muul eesmärgil informatsiooni lepinguga seotud asjaolude kohta ei trükis ega muudes meediakanalites.
10. **Lepingu muutmine** 
    1. Kummalgi lepingu poolel pole õigust muuta lepingut teise poole nõusolekuta.
    2. Igast lepingu muudatuse tegemise ettepanekust tuleb teisele poolele teatada kirjalikult.
    3. Põhjuse tekkimisel, mis on vaadeldav õigustatud alusena lepingujärgsete kohustustele ajapikenduse taotlemisel, peab muudatusest huvitatud pool sellest koheselt kirjalikult informeerima teist poolt, tõestades viivituse mõju lepingule ja lepingu esemele.
    4. Muudatuste mõju arvestamisel lepingu hinnale ja tähtajale tuleb arvestada ka kulusid ja aega, mida müüja vajab hankega seotud tegevuste seiskamiseks ja taasalustamiseks.
    5. Kummalgi lepingu poolel pole õigust taotleda lepingu muutmist põhjustel, mida on kaasa toonud tema enda tegevus või tegevusetus oma lepingu järgsete kohustuste mittetäitmisel.
    6. Müüja on teadlik asjaolust, et käesolevat lepingut saab muuta ainult kooskõlas riigihangete seaduse §-s 123 sätestatud alustega.
11. **Lepingu jõustumine, kehtimine ja terviklikkus.**
    1. Käesolev leping jõustub lepingu sõlmimisel ja kehtib 24 kuud alates lepingu sõlmimisest või kuni lepingu rahalise mahu täitumiseni, sõltuvalt sellest kumb tingimus saabub varem ning kõikide lepinguliste kohustuste täitmiseni mõlema poole poolt.
    2. Garantiide osas kehtib leping garantiiaegade lõpuni.
    3. Leping kehtib ka poole õigusjärglase suhtes.
    4. Lepingu täitmise käigus koostatud lisad jõustuvad nende allakirjutamise hetkest ja kehtivad kuni nendes märgitud tähtajani.
    5. Käesoleva lepingu üksikute või enamiku kohustuste täitmine ei lõpeta käesoleva lepingu kehtivust osade suhtes, mille suhtes kohustused on täitmata.
12. **Lepingu lõppemine**
    1. Käesolev leping lõpeb:
       1. selle nõuetekohase täitmisega;
       2. lepingu lõpetamisega poolte kokkuleppel;
       3. lepingust taganemisel lepingus või seaduses sätestatud alusel.
    2. Käesoleva lepingu lõppemisel mistahes põhjusel kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist.
13. **Lepingu lisad**
    1. Lisa 1 – Müüja hinnapakkumus
14. **Lõppsätted**
    1. Lepingu või juba jõustunud lepingu lisade muutmine ja täiendamine vormistatakse lepingu lisana.
    2. Poolte vahel lepingu täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.

**Poolte andmed ja allkirjad**

**Müüja Ostja**

|  |  |
| --- | --- |
|  | Riigimetsa Majandamise Keskus |
| Registrikood | Registrikood 70004459 |
| Tel | Mõisa/3, Sagadi küla, Haljala vald,  45403 Lääne-Viru maakond |
| E-post | Tel 676 7500 |

E-post rmk@rmk.ee

|  |  |
| --- | --- |
| [Vali sobiv] | [Vali sobiv] |

|  |  |  |  |
| --- | --- | --- | --- |
|  |  |  |  |
|  |  |  |  |